Diari Oficial de la Generalitat Valenciana


Sumari del DOGV 130, del 10-11-1983 (1983/802484)

DECRET 132/1983, de 24 d'octubre, del Consell de la Generalitat Valenciana, pel qual s'aprova la Liquidació dels Pressupostos Generals de la Generalitat Valenciana corresponent a l'exercici de 1982.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/10/24/132/dof/vci/html**

### Dades del document

Número de DOGV
:   130

Data del DOGV
:   10-11-1983

Secció del DOGV
:   DISPOSICIONS GENERALS

Número del document
:   1983/802484


Data del document
:   24-10-1983

Organisme emissor
:   Conselleria d'Economia i Hisenda

Tipus de document
:   Decret

Decret 132/1983, de 24 d'octubre, del Consell de la Generalitat Valenciana pel qual s'aprova la Liquidació dels Pressupostos Generals de la Generalitat Valenciana, corresponent a l'exercici de 1982.  
Acabat l'exercici econòmic de 1982 i el període d'ampliació, la Intervenció General de la Generalitat Valenciana, com a centre gestor de la comptabilitat pública, ha procedit a liquidar els Pressupostos Generals de la Institució corresponents a l'exercici esmentat, com a fase prèvia a la formació del Compte General que haurà de retre's per tal de ser jutjat pel Tribunal de Comptes.   
Vista la liquidació esmentada, així com la Memòria que l'acompanya, el Consell, en la reunió del dia 24 d'octubre de 1983, i a proposta de l?Excm. Sr. Conseller d'Economia i Hisenda; acordà d'aprovar-la. En conseqüència,   
DECRETE:   
Article primer  
S'aprova la Liquidació del Pressupost General de la Generalitat Valenciana, redactada per la Intervenció General d'aquesta, amb subjecció a les disposicions vigents, especialment a les inclòses en l'Ordre del Ministeri d'Hisenda de 6 de desembre de 1978, els resultats resumits de la qual es posen en relleu en els annexos adjunts, segons el detall següent:   
Annex u: Resum General.   
Annex dos: Liquidació, per capítols, del Pressupost d'Ingressos.   
Annex tres: Liquidació, per capítols, del Pressupost de Despeses.   
Annex quatre: Liquidació, per Conselleries, del Pressupost de Despeses.   
Article segon  
No serà anul·lat cap dels crèdits autoritzats per a l'exercici econòmic fins que no siga efectuada una anàlisi minuciosa de cadascun d'ells, per la Conselleria d'Economia i Hisenda, amb els corresponents Organs de l'Administració Civil de l'Estat, així com que aquesta última Adminisració done compte detallat de l'aplicació d'aquells altres la gestió dels quals es reservà durant l'exercici de 1982. Per tant, són fixats provisionalment els drets pendents de,realitzar en dos mil cent trenta-cinc milions vuitanta-dues mil tres-centes vuitanta-set pessetes.   
Article tercer  
Els drets reconeguts provisionalment, pendents de cobrament per corrent o resultes, a què fa referència l'article anterior, així com les obligacions, pels mateixos períodes, no satisfets al final de l'exercici de 1982, l?import total dels quals s'eleva a dos mil vuit-cents desset milions vuit-centes quaranta mil cinquanta-dues pessetes, seran incorporats als Pressupostos de l'exercici de 1983, integrats en els corresponents capítols zero.   
Article quart  
D'acord amb el contingut dels dos articles anteriors, queda fixat el superàvit de la liquidació dels Pressupostos Generals corresponents a l'exercici econòmic de 1982 en dos-cents vint milions quatre-centes seixanta-una mil cinccentes pessetes.   
València, a 24 d'octutre de 1983.   
El President de la Generalitat  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
Veure imatge


Còpia Permalink ELI